open-index/open-wikipedia-markdown huggingface dataset:
וינסנט ויולה

**וינסנט ויולה** (באנגלית: **Vincent Viola**; נולד ב-1956) הוא איש עסקים אמריקני.

## ביוגרפיה
ויולה נולד וגדל בניו יורק למשפחת מהגרים מאיטליה. אביו לחם בשורות צבא ארצות הברית במלחמת העולם השנייה. הוא עצמו בחר להתגייס לצבא לאחר שסיים את לימודיו בתיכון בברוקלין. הוא החל את דרכו בצבא ארצות הברית עם הרשמו למכללה הצבאית וסט פוינט. לאחר שסיים את חוק לימודיו ב-1977 והוסמך כקצין בדרגת לוטננט התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. מילר שירת כמפקד מחלקה בדיוויזיה המוטסת ה-101 ולאחר מכן במספר תפקידי מטה. לאחר מכן השתחרר מן הצבא אולם הוסיף לשרת במילואים ועלה לדרגת מייג'ור. בשנת 2003 הקים את המרכז ללוחמה בטרור בווסט פוינט.

לאחר שחרורו פנה ללימודי משפטים והוא בעל דוקטורט בתחום מטעם בית הספר למשפטים של ניו-יורק. בהמשך פנה לעסקים והקים את חברת ההשקעות "וירטו", המוערכת בשווי של 1.8 מיליארד דולרים. בנוסף הוא בעליה של קבוצת ההוקי פלורידה פנתרס.

ויולה היה מועמדו של הנשיא דונלד טראמפ לתפקיד מזכיר הצבא של ארצות הברית, אך נאלץ לפרוש לאחר שעלו דאגות אתיות ממינויו.

ויולה, נשוי ואב לשלושה בנים.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:מיליארדרים אמריקאים
קטגוריה:יזמי נדל"ן אמריקאים
קטגוריה:אמריקאים ממוצא איטלקי
קטגוריה:אנשי עסקים אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי בית הספר למשפטים של ניו יורק
קטגוריה:אמריקאים שנולדו ב-1956
קומפני מן

**קומפני מן** (באנגלית: **The Company Men**) הוא סרט דרמה אמריקאי שנכתב ובוים על ידי ג'ון וולס, בכיכובם של בן אפלק, קווין קוסטנר, כריס קופר וטומי לי ג'ונס.

הסרט הוצג לראשונה בפסטיבל סאנדנס ה-26, שהתקיים בינואר 2010, ויצא לאקרנים במהלך ינואר 2011. עם זאת, עוד בטרם יציאתו הרשמית לאקרנים, הסרט הורץ למשך שבוע אחד במהלך דצמבר 2010, על מנת שיוכלל ברשימת המתמודדים לפרס האוסקר לאותה שנה.

## עלילה
הסרט מתרחש על רקע המשבר הכלכלי העולמי של שנת 2008, כאשר תאגיד גלובלי העוסק בבניית ותפעול מספנות, בשם **GTX**, עובר צמצומים בעיצומו של המיתון, מה שגורר גל פיטורים נרחב. בין המפוטרים נכלל **בובי ווקר** (בן אפלק), הגיבור הראשי, המוצג כעובד צווארון לבן טיפוסי, נשוי ואב לשני ילדים.

הסרט מציג את התמודדותו של ווקר עם פיטוריו הפתאומיים, כאשר עקב התדרדרות הדרגתית במצבו הכלכלי, וחוסר הצלחתו למצוא עבודה חדשה, הוא נאלץ להיפרד ממספר סמלי סטטוס, כדוגמת מכונית הפורשה שבבעלותו, מנוי במועדון הגולף המקומי, ולבסוף, בית מגוריו. בסופו של דבר, ועל אף סירובו הראשוני, ווקר נאלץ להסכים לקבלת עבודת כפיים פיזית, המוצעת לו מצד גיסו ג'ק (קווין קוסטנר), במטרה לסייע למשפחתו להתמודד עם אובדן הכנסתם.

במקביל, הסרט עוקב אחר שני עובדים נוספים בתאגיד, סמנכ"ל הכספים **ג'ין מק-קלרי** (טומי לי ג'ונס), ומנהל זוטר בחברה **פיל וודוורד** (כריס קופר), אשר מצאו עצמם אף הם מפוטרים מהחברה כתוצאה מהקיצוצים.

אופן ההתמודדות של כל אחד מהשלושה עם פיטוריהם, המוצגים כסוג של "גזירה משמים", ומערערת את יסודות עולמם, היא הבסיס לסרט, כמו גם ניסיונם לחזור ולהשיג שליטה בגורלם על רקע המיתון הכלכלי בארצות הברית באותה התקופה.

## שחקנים
* בן אפלק, בתור בובי ווקר
* טומי לי ג'ונס, בתור ג'ין מק-קלרי
* כריס קופר, בתור פיל וודוורד
* קווין קוסטנר, בתור ג'ק דולן
* רוזמרי דה ויט, בתור מגי ווקר
* מריה בלו, בתור סאלי וילקוקס
* קרייג טי. נלסון, בתור ג'יימס סלינג'ר, מנכ"ל החברה
* איימון ווקר, בתור דני
* ננסי וילון, בתור דיאן לינדסטרום
* טום קמפ, בתור קונאל דוהרטי
* דנה אסקלסון, בתור דיאדרה דולן
* פטריסיה קלמבר, בתור סינתיה מק-קלרי
* קיידי הופמן, בתור ג'ואנה
* אנתוני אולארי, בתור דרו ווקר
* אנג'לה רזה, בתור קרסון ווקר
* קנט שוקנק, בתור הרב ריטנוור
* טוניה פטנו, בתור ג'ויס רוברטסון
* קאטי הארון, בתור קרן
* לאנס גרין, בתור דיק לנדרי
* מריאן פלאנקט, בתור לורנה

## ביקורות
עם יציאתו לאור, הסרט זכה בדרך כלל לביקורות חיוביות. באתר עגבניות רקובות, 67% מכלל הביקורות על הסרט היו חיוביות, בהתבסס על 162 ביקורות, עם ציון ממוצע של 6.4/10.

מבקרים רבים שיבחו את הסרט על ניסיונו לשקף את האקלים הכלכלי של ארצות הברית בעשור הראשון של שנות ה-2000. הסרט אף תואר כאחד מהסרטים הטובים ביותר של שנת 2010 על ידי דייוויד דנבי, כתב הניו יורקר.

## קישורים חיצוניים
* 

### ביקורות
* "קומפני מן", ביקורת, באתר "סינמסקופ", 23 בינואר 2011
* 
* 
* 
* 
* 

## הערות שוליים

קטגוריה:סרטי 2010
קטגוריה:סרטי דרמה אמריקאיים
עונת 1941/1942 בלה ליגה

**עונת 1941/1942** הייתה העונה ה-11 של לה ליגה שהיא הליגה הספרדית הבכירה בכדורגל. העונה החלה ב-28 בספטמבר 1941 והסתיימה ב-5 באפריל 1942. 

הליגה כללה 14 קבוצות. בהתאם לתוצאות של העונה הקודמת ריאל מורסיה וסרגוסה ירדו לליגת משנה. 

לאור הגדלת הליגה מליגת המשנה עלו גרנדה, דפורטיבו לה קורוניה, קאסטיון וריאל סוסיאדד.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. הקבוצות שסיימו את העונה במקומות 11 ו-12 שיחקו משחק מבחן נגד קבוצות של ליגת משנה.

ולנסיה זכתה בתואר בפעם הראשונה בתולדות המועדון.

ריאל סוסיאדד והרקולס ירדו לליגת משנה בסוף העונה. ברצלונה וריאל אוביידו שיחקו במשחקי מבחן ולאחר ניצחון נותרו בליגה הבכירה.

## כדורגלנים מצטיינים
אדמונדו סוארס מולנסיה כבש 27 שערים ב-25 משחקים. הוא זכה בתואר מלך השערים.

חואן אקוניה מדפורטיבו לה קורוניה היה השוער הטוב של העונה. הוא ספג 37 שערים ב-26 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1941 1942
קטגוריה:תחרויות כדורגל ב-1941
קטגוריה:תחרויות כדורגל ב-1942
דוכסות סקסוניה-רמהילד

**דוכסות סקסוניה-רמהילד** (גרמנית: Sachsen-Römhild, נהגה "זקסן-רמהילד") הוא שמה של דוכסות גרמנית בתורינגיה, שהתקיימה במשך תקופה קצרה, וצורפה לאחר מכן לדוכסות סקסוניה-קובורג-זאלפלד.

## היסטוריה
בית וטין החזיק בנחלות נרחבות בסקסוניה, סקסוניה-אנהלט, ותורינגיה. בשנת 1485 פוצלה הנחלה בין בניו של פרידריך השני, הנסיך הבוחר מסקסוניה; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה). בשנת 1547 ויתר יוהאן פרידריך מסקסוניה על תואר הנסיך הבוחר לאחיינו מוריץ, הנסיך הבוחר מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין בניו; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה-גותה קיבל את אזור גותה. בשנת 1566 ירש יוהאן וילהלם, דוכס סקסוניה-ויימאר את אחיו, אך בשנת 1572 שוב פוצלה הדוכסות בין יוהאן וילהלם, דוכס סקסוניה-ויימאר לבין אחייניו יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך. לאחר מותו של פרידריך וילהלם הראשון, דוכס סקסוניה-ויימאר בנו של יוהאן וילהלם, דוכס סקסוניה-ויימאר בשנת 1602, חולקה הדוכסות בין אחיו יוהאן השני, דוכס סקסוניה-ויימאר ובין בנו יוהאן פיליפ, דוכס סקסוניה-אלטנבורג. בשנת 1640 נתן וילהלם הראשון, דוכס סקסוניה-ויימאר את חלק מנחלתו לאחיו הצעיר ארנסט הראשון, דוכס סקסוניה-גותה, שירש בשנת 1672 את דוכסות סקסוניה-אלטנבורג. לאחר מותו בשנת 1675 שלטו בניו במשותף, ובשנת 1680 פוצלה הדוכסות בין שבעת בניו; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. היינריך הקים את חצרו ברמהילד, ובכך הפכה נחלתו לדוכסות סקסוניה-רמהילד. בשנת 1710 מת היינריך, דוכס סקסוניה-רמהילד, והתעוררה מחלוקת ירושה שהתקיימה עד לשנת 1735, אך לבסוף הוחלט לצרף את רוב אדמותיו לדוכסות סקסוניה-קובורג-זאלפלד, בעוד ששאר הנחלה התחלקה בין האחים האחרים.

בשינויים שחלו במדינות תורינגיה בשנת 1826, לאחר מותו של פרידריך הרביעי, דוכס סקסוניה-גותה-אלטנבורג ללא יורשים, אוחדו כל אדמות סקסוניה-רמהילד תחת דוכסות סקסוניה-מיינינגן.

## שליטי סקסוניה-רמהילד
* היינריך (1680–1710)

## קישורים חיצוניים

* גנאלוגיה של משפחות האצולה הגרמניות

קטגוריה:בתי מלוכה
קטגוריה:דוכסויות גרמניות
סקסוניה
קטגוריה:סקסוניה: היסטוריה
קטגוריה:מדינות האימפריה הרומית הקדושה
Joy to the World

"**Joy to the World**" (מילולית: "**שמחה לעולם**") הוא מזמור שחיבר כותב המנוני התפילה האנגלי אייזק ווֹטס ופורסם ב-1719. המנגינה המקובלת הולחנה על ידי המוזיקאי האמריקני לוול מייסון ב-1836. זהו אחד ממזמורי חג המולד הנפוצים והמוכרים ביותר בעולם דובר-האנגלית.

## רקע
המזמור נדפס לראשונה באסופת יצירותיו של ווטס מ-1719, "תהלים לדוד: כפי לשון הברית החדשה ומותאמים לתפילה הנוצרית". המילים הן עיבוד בהשראת , ושואבות גם מ ו. הן מבטאות ציפייה לביאה השנייה של ישו בקץ הימים. אמה מייסון עמדה על כך שווטס, גדול מחברי ההמנונים בימיו, גילם במזמור את הסגנון שאפיין אותו בכל עבודתו. מחד, רצה ליצור חוויה חושית חזקה שתרתק את השרים ותגרום להם להתרגש ולשמוח, כפי שהתבטא בחזרות התכופות על מילים כמו "רננו" ו"גיל"; מאידך, לא רצה להרחיק מדי ולהביא אותם לידי היסחפות אקסטטית גמורה על סף קלות הראש, שהיה בה כדי לפגום בתחושת היראה הדתית. התעוררות הרגש הגס, הגופני של ההתלהבות מותנה ושולבה בפניות לשכל ולאמונה המצננות עם מונחים כ"אמת" ו"צדק", כך שמתוך כל זה יועבר לבסוף מסר חינוכי. מבנה השיר היה פשוט, מתאים לכל גיל, ונעדר קטעים מורכבים מדי שהיו מונעים מהקהל המתוחכם-פחות לחוות במלוא עומקה את חוויית הזמרה. שניוּת אחרת הייתה האופן בו שאב ווטס מהמקורות, אך בלי להיצמד לטקסט ותוך ריכוך מסרים קשים וחודרים מדי – דבר שזיכה אותו בביקורת קשה בימיו ממשוררים שדבקו בלשון המקרא וראו בכל סירוס שלה פגימה בקדושת המסר וכמעט חילול הקודש. בסיכומו של דבר, מילות המזמור היו כלליות דיין וביטאו רגש דתי מספק כדי להתקבל על כל אוכלוסייה. למרות שווטס חיברו (כמו את כל מזמוריו) מתוך תודעה קלוויניסטית מובהקת, הוא התאים בקלות לאנגליקנים, אוניטרים ופרוטסטנטים אחרים.

ידוע של"גילי תבל" הולחנו מספר מנגינות, אך זו המקובלת והמפורסמת (שמוכרת בשם "אנטיוכיה") הולחנה ב-1836 על ידי לוול מייסון. המנגינה חוברה תוך השפעה רבה מהאורטוריה "משיח" לגאורג פרידריך הנדל, והדבר הניע את מייסון לייחס אותה לו (בין אם מתוך הכרה בהשפעה או רצון לשוות ללחן יוקרה), טענה שגויה החוזרת בחלק מהפרסומים. במקור, לא התכוון ווטס כלל שההמנון ישמש כמזמור חג מולד אלא כתוספת כללית לתפילה בכנסייה; המילים לא מזכירות כלל את עניין החג עצמו ואינן מתייחסות ללידת ישו אלא לביאתו השנייה בלבד. אבל עם הזמן, יצירתו התקבלה ככזו והפכה לאחד משירי החג המפורסמים ביותר. המזמור נדפס ב-1,619 אסופות המנונים שונות בצפון אמריקה לבדה. כמו כן, זכה לגרסאות כיסוי מרובות. בין היתר שרו אותו הסופרימס ב-1965, אנדי ויליאמס ב-1974, בוני אם ב-1984, נטלי קול ב-1994, מריה קארי באותה שנה, ויטני יוסטון ב-1996, קליי אייקן ב-2004 ופיית' היל ב-2008.

## מילים

## גרסתה של מריה קארי

**Joy to the World** הוקלט על ידי הזמרת האמריקאית מריה קארי בין דצמבר 1993 לאוגוסט 1994. השיר יצא לאור בנובמבר 1994, כסינגל השני מתוך אלבום חג המולד הראשון שלה, Merry Christmas.

השיר הגיע למקום ה-17 במצעד שירי הדאנס קלאב, וה-33 במצעד המוזיקה האוסטרלי.

השיר יצא לאחר יציאת הלהיט "All I Want for Christmas Is You", אותו הוציאה קארי בסמוך אליו.

## מיקומי שיא

## קישורים חיצוניים

## הערות שוליים

קטגוריה:מוזיקה כנסייתית
קטגוריה:שירי מריה קארי
קטגוריה:שירים באנגלית
קטגוריה:שירי חג המולד
קטגוריה:מזמורי חג המולד
קטגוריה:שירים על ישו
Nikto

**ניקטו** (באנגלית: **Nikto**) היא תוכנת קוד פתוח, המשמשת לסריקה ואיתור פגיעויות של שרתי אינטרנט. היא מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS.

ניקטו נכתבה על ידי כריס סולו בשפת התכנות פרל, ושוחררה בתאריך 17 בדצמבר, 2012 (גרסה 2.1.5).

התוכנית בעלת יכולות סריקה ומעקב אחר שרתים ושירותי אינטרנט שונים ובעלת מסד נתונים רחב שבעזרתו יכולה לזהות התקפות שונות, הזרקות סקריפטים, פגיעויות פופולריות, טעויות תכנות, קבצים מסוכנים ובין היתר גם יכולת התראה על ניסיונות כניסה שגויים וקבצים חשודים.

ניקטו מותקנת באופן מובנה בהפצת קאלי לינוקס תחת הנתיב הבא:

```text
Kali Linux > Vulnerability Analysis > Misc Scanners > Nikto
```


## פקודות בסיסיות
ממוזער|336x336px|Nikto
* בדיקת מסד נתונים: nikto -dbcheck
* עדכון התוכנה: nikto -update
* בדיקת גרסה: nikto -Version
* בדיקת תוספים: nikto -list-plugins
* בדיקת פגיעות אתר: <nikto -h <domain name
* לאחר התקנת התוכנה ניתן לצפות בכל אפשרויות התוכנה, בשורת הפקודה יש להקליד nikto -help

#### מצבים
* d - מצב איתור באגים (Debug Mode)
* e - מדווח שגיאות (Errors Reporting)
* p - מדווח התקדמות (Progress Reporting)
* r - תצוגת הפנית (Redirect) 
* c - תצוגת עוגיית (Cookies)
* q - יציאה (Quit)
* N - מארח הבא (Next Host)
* P - הפסקה (Pause)

## קישורים חיצוניים
* 
* מידע על ניקו - אתר גיטהאב (אנגלית)

קטגוריה:תוכנות אבטחת מחשבים
עונת 1942/1943 בלה ליגה

**עונת 1942/1943** הייתה העונה ה-12 של לה ליגה שהיא הליגה הספרדית הבכירה בכדורגל. העונה החלה ב-17 בספטמבר 1942 והסתיימה ב-4 באפריל 1943. 

הליגה כללה 14 קבוצות. בהתאם לתוצאות של העונה הקודמת ריאל סוסיאדד והרקולס. מליגת המשנה עלו סרגוסה וריאל בטיס.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. הקבוצות שסיימו את העונה במקומות 11 ו-12 שיחקו משחק מבחן נגד קבוצות של ליגת משנה.

אתלטיק בילבאו זכתה בתואר בפעם החמישית בתולדות המועדון. בנוסף לכך, היא זכתה בגביע חנרליסימו.

סרגוסה וריאל בטיס ירדו לליגת משנה בסוף העונה (לאחר שנה בודדת). גרנדה ואספניול שיחקו במשחקי המבחן ולאחר ניצחון נותרו בליגה הבכירה.

## כדורגלנים מצטיינים
בהתאם לנתונים הרשמיים של LFP מריאנו מרטין מברצלונה כבש 30 שערים ב-26 משחקים. הוא זכה בתואר מלך השערים. בהתאם לנתוני עיתון ספורט MARCA הוא כבש 32 שערים.

חואן אקוניה מדפורטיבו לה קורוניה היה השוער הטוב של העונה. הוא ספג 31 שערים ב-25 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1942 1943
קטגוריה:תחרויות כדורגל ב-1942
קטגוריה:תחרויות כדורגל ב-1943
קורט טיד

**קורט וולטר טיד** (באנגלית: **Kurt Walter Tidd**; נולד ב-26 במרץ 1956) הוא אדמירל בדימוס בצי ארצות הברית, בתפקידו האחרון שירת כמפקד פיקוד דרום של ארצות הברית.

## ביוגרפיה
טיד הוא בנם של מרגרט ואמט טיד. אביו היה תת-אדמירל בצי ארצות הברית ואחיו הגדול מרק שירת כאדמירל משנה ושימש הכומר הראשי של הצי. ב-1974 סיים את לימודיו בתיכון בצ'ארלסטון שבקרוליינה הדרומית.

ב-1978 סיים תואר ראשון באקדמיה הימית של ארצות הברית, ב-1986 סיים תואר שני במדע המדינה מאוניברסיטת בורדו בצרפת והוא בוגר המכללה לפיקוד ומטה של המטות המשולבים.

בתום לימודי באקדמיית הצי התגייס לצי ארצות הברית. הוא שירת כקצין קשר ומכונות במשחתת הטילים המונחים USS Semmes, כקצין מכונות בנושאת המטוסים USS America, סגן מפקד קבוצת המשחתות והסיירות 8, קצין מבצעים במשחתת USS Deyo, קצין מטה במשחתת USS Leftwich, בשנים 1997–1998 פיקד על המשחתת USS Arthur W. Radford. בשנים 2004–2005 פיקד על פלגת המשחתות 50, על כוח המשימה 55 ועל המבצעים הימיים במפרץ הפרסי. בשנים 2008–2009 פיקד על קבוצת התקיפה 8 כמפקד נושאת המטוסים דווייט אייזנהאואר. בשנים 2011–2012 פיקד על הצי הרביעי של ארצות הברית ומפקדת כוחות הצי של פיקוד דרום.

תפקידי המטה שלו כללו שירות כמתכנן אסטרטגי בלשכת ראש המבצעים הימיים ובמפקדת נאט"ו, שירות בחטיבת התכנון והאסטרטגיה של הצי במחלקת ההגנה, אנליסט בלשכת מזכיר הצי של ארצות הברית, בשנים 1998–2001 שימש עוזר לענייני מבצעים במפקדת הצי בפיקוד מרכז של ארצות הברית והצי החמישי. לאחר פיגועי 11 בספטמבר ב-2001 היה סגן לענייני מבצעים בכוח התכנון "DEEP BLUE" למלחמה בטרור שהוקם במפקדת ראש המבצעים הימיים ושירת בתפקיד עד 2003. בשנים 2005–2007 שירת כראש תחום מלחמה בטרור וראש תחום מדיניות יכולות אסטרטגיות במטה המועצה לביטחון לאומי. ביולי 2012 מונה לראש אגף מבצעים במטות המשולבים ובאוקטובר 2013 מונה לעוזר יושב ראש המטות המשולבים.

בינואר 2016 מונה למפקד פיקוד דרום של ארצות הברית. שירת בתפקיד עד נובמבר 2018 ופרש משירות הקבע.

במהלך שירותו עוטר פעמיים במדליית השירות המצוין של מחלקת ההגנה, במדליית השירות המצוין של הצי, מדליית השירות העילאי של מחלקת ההגנה וארבע פעמים באות לגיון ההצטיינות. כמו כן עוטר באות לגיון הכבוד מממשלת צרפת. מיוני 2015 ועד פרישתו נשא טיד בתואר "Old salt" כקצין הימי בעל הוותק הרב ביותר בצי.

לאחר שירותו משמש עמית בכיר באוניברסיטה לביטחון לאומי, חבר בוועדה המייעצת של ארגון "Spirit of America" ויושב ראש תוכנית המלגות אולמסטד.
## קישורים חיצוניים

* ביוגרפיה באתר צי ארצות הברית
* ביוגרפיה באתר מחלקת ההגנה של ארצות הברית
* President Obama chooses diplomatic admiral to lead Southern Command, מיאמי הרלד, 23 באוקטובר 2015

קטגוריה:אדמירלים בצי ארצות הברית
קטגוריה:בוגרי אוניברסיטת בורדו
קטגוריה:בוגרי האקדמיה הימית של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:מפקדי פיקוד דרום של ארצות הברית
קטגוריה:מפקדי הצי הרביעי של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1956
פרדריקה וילהלמינה, נסיכת פרוסיה

**פרדריקה וילהלמינה, נסיכת פרוסיה** (בגרמנית: **Frederica Wilhelmina von Preußen**; 30 בספטמבר 1796 – 1 בינואר 1850), הייתה בתו של פרידריך וילהלם השלישי, מלך פרוסיה ורעייתו של לאופולד הרביעי, דוכס אנהלט.

## ביוגרפיה
פרדריקה וילהלמינה נולדה ב-30 בספטמבר 1796 בברלין ללודוויג קרל, נסיך פרוסיה ופרדריקה, נסיכת מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטדט. חודשיים לאחר לידתה מת אביה, ולאחר מכן התחתנה אמה פעמיים, ואף ילדה את אחיה למחצה גאורג החמישי, מלך הנובר.

ב-18 באפריל 1818 התחתנה פרדריקה וילהלמינה עם לאופולד הרביעי, דוכס אנהלט-דסאו, כאות למדיניותו הפרו-פרוסית של לאופולד, ממנו נולדו לה 6 ילדים.

ב-1 בינואר 1850 מתה פרדריקה וילהלמינה בביתה שבדסאו, והיא בת 53 שנים.

## משפחתה
ב-18 באפריל 1818 התחתנה פרדריקה וילהלמינה עם לאופולד הרביעי, דוכס אנהלט. לזוג נולדו 6 ילדים:
* אוגוסטה (1819–1822).
* אגנס, נסיכת אנהלט-דסאו (1824–1897), התחתנה עם ארנסט הראשון, דוכס סקסוניה-אלטנבורג.
* בן מת (1825).
* בן מת (1827).
* פרידריך הראשון, דוכס אנהלט (1831–1904).
* מריה אנה, נסיכת אנהלט-דסאו (1837–1906), התחתנה עם פרידריך קרל, נסיך פרוסיה.

## אילן יוחסין

## קישורים חיצוניים

קטגוריה:נסיכות פרוסיה
קטגוריה:ילידות 1796
קטגוריה:נפטרות ב-1850
טוכפלד

**טוכפלד** הוא שם משפחה אשכנזי.

קטגוריה:שמות משפחה אשכנזיים
Economic Order Quantity

**EOQ ** (לפעמים נקרא "מודל שיני המסור") מתאר מודל ניהול הזמנות מלאי המוצא כמות אופטימאלית להזמנה בהינתן מספר הנחות ומשתנים.

## הנחות
* חידוש המלאי מבוצע מיידית
* ניתן להזמין ולספק את כל הכמות במנה אחת
* הדרישה עבור המוצרים היא קבועה ויציבה 
* עלות ההזמנה אינה תלויה בכמות המוזמנת
* אסור חוסר 

## משתנים
*P = עלות הפריט
*Q = כמות להזמנה
*Q^* = הכמות האופטימלית להזמנה
*D = דרישה \ ביקוש
*K = עלות קבועה להזמנה או דרישה לייצור
*r = עלות אחזקת המלאי

## מציאת כמות ההזמנה האופטימלית Q*

מציאת עלות ההזמנה האופטימלית מתוך שלוש הפונקציות הבאות

* עלות הרכישה:  P*D  
* עלות ההזמנה:  K* D/Q 
* עלות אחזקת המלאי:  r* Q/2 

TC = PD + {\frac{DK}{Q}} + {\frac{rQ}{2}}

על מנת למצוא את המינימום של העלות הכוללת (TC) - נגזור לפי Q (כל שאר המשתנים ייחשבו כקבועים)
ונשווה את השיפוע ל -0

{0} = -{\frac{DK}{Q^2}}+{\frac{r}{2}}

בפתרון למשוואה זו נקבל את Q* = הכמות האופטימלית להזמנה

Q^{*2}={\frac{2DK}{r}}

 Q^* = \sqrt{\frac{2DK}{r}} 

## שימושים
מודל זה אינו מתחשב בשינויים בדרישה, שינויים בריבית, הנחת כמות.

ניתן לבצע הערכה כללית לגבי הכמות האופטימלים להזמנה במידה וחלק מהפרמטרים מתקיימים. 

## קישורים חיצוניים
* תיאור מפורט של המודל, באנגלית

קטגוריה:לוגיסטיקה
קטגוריה:ניהול מלאי
לאופולד הרביעי, דוכס אנהלט

**לאופולד הרביעי, דוכס אנהלט** (בגרמנית: **Leopold IV. von Anhalt**; 1 באוקטובר 1794 – 22 במאי 1871), היה דוכס אנהלט-דסאו בין השנים 1817–1863, ולאחר מכן דוכס אנהלט עד לשנת 1871.

## ביוגרפיה
לאופולד נולד ב-1 באוקטובר 1794 בדסאו, לפרידריך, נסיך הכתר של אנהלט-דסאו ואמליה, רוזנת הסן-הומבורג, בתם של פרידריך החמישי, רוזן הסן-הומבורג וקרולינה, נסיכת הסן-דרמשטדט.

בשנת 1817 מת סבו לאופולד השלישי, דוכס אנהלט-דסאו, ובמקומו עלה לאופולד לשלטון. בשנת 1847 מת היינריך, דוכס אנהלט-קתן ללא יורשים, ולאופולד ירש את נחלתו, ובשנת 1853 איחד את הנחלות ל**דוכסות אנהלט-דסאו-קתן**. במהלך מהפכות אביב העמים נאלץ לאופולד לתת חוקה חדשה לנתיניו, אולם לאחר מכן ביטל אותה, ובשנת 1859 נתן חוקה אחרת לדוכסות. בשנת 1863 מת אלכסנדר קרל, דוכס אנהלט-ברנבורג ללא יורשים, ולאופולד ירש אותו, ובעקבות כך אוחדו כל נחלות בית אנהלט לדוכסות אנהלט המאוחדת.

בשנת 1866 הצטרפה הדוכסות בראשות לאופולד לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

בשנת 1871 מת לאופולד, ובנו פרידריך הראשון, דוכס אנהלט עלה לשלטון במקומו.

## משפחתו
ב-18 באפריל 1818 התחתן לאופולד עם פרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה ממקלנבורג-שטרליץ. לזוג נולדו 6 ילדים:
* אוגוסטה (1819–1822).
* אגנס, נסיכת אנהלט-דסאו (1824–1897), התחתנה עם ארנסט הראשון, דוכס סקסוניה-אלטנבורג.
* בן מת (1825).
* בן מת (1827).
* פרידריך הראשון, דוכס אנהלט (1831–1904).
* מריה אנה, נסיכת אנהלט-דסאו (1837–1906), התחתנה עם פרידריך קרל, נסיך פרוסיה.

## אילן יוחסין

## קישורים חיצוניים

Deutsche Biographie, Leopold Friedrich - Deutsche Biographie, www.deutsche-biographie.de (בגרמנית)

קטגוריה:דוכסים גרמנים
קטגוריה:בית אסקניה
קטגוריה:ילידי 1794
קטגוריה:גרמנים שנפטרו ב-1871
פוטס

**טוני הקטן** (באנגלית: **Potts**) או **פּוּטס** (**Poots**) הם שמות משפחה.

קטגוריה:שמות משפחה
טינברגן

**טינברגן** (בהולנדית: **Tinbergen**) הוא שם משפחה הולנדי.

קטגוריה:שמות משפחה
אביזר אופנה

ממוזער|מגוון אביזרי אופנה
**אביזר אופנה** (מכונה גם **אקססורי** או ברבים **אקססוריז**) הוא פריט המשמש להוסיף על המראה הכללי של אדם מעבר ללבושו, ולהשלמתו על מנת להשיג הופעה אופנתית. כאביזרי אופנה יכולים לשמש חפצים בעלי ערך תועלתי כגון משקפיים, שעון, תיק יד, מקל הליכה ועוד, או סוגי לבוש העשויים באורח בולט, כז'קטים, מגפיים ונעליים. אך גם חפצים שכל מהותם היא נראותם, כגון תכשיטים, פאות או פרטי ביגוד שאינם בהכרח חיוניים כגון עניבות וכובעים. לעיתים אביזרי אופנה אף מהווים נטל על הלובש אותם כמו למשל במקרים מסוימים של נעלי עקב גבוהות.

חברות אופנה רבות מייצרות קו מוצרים הכולל פרטי ביגוד ואביזרים נלווים המיועדים להשלים אלו את אלו וליצור אצל הלובש אותם מראה מסוים. עטיית 'מראה אופנתי' של חברות יוקרה מהווה סמל סטטוס.

אביזרי אופנה נחלקים לשני סוגים עיקריים: אביזרים נלבשים ואביזרים נישאים.
בין האביזרים הנישאים: ארנקים ותיקים, מניפות, חרבות טקסיות, דורבנות.
בין האביזרים הנלבשים: ז'קטים, מגפיים ונעליים, צווארונים, עניבות, כובעים, מצנפות, מטפחות, פאות, צעיפים, שאלים, חגורות, כתפות, כפפות, ידוניות, שעוני יד, אבנטים, שרוכים.

## קישורים חיצוניים

*
קטגוריה:אופנה
הנאהבים מעין סח'רי

[ממוזער|180px|פסלון הנאהבים [התרבות הנאטופית|הנאטופי מעֵין סַח'רי (נחל תקוע במדבר יהודה); אוסף המוזיאון הבריטי]]"**הנאהבים מעֵין סַח'רִי**" הוא כינויו של פסלון פרהיסטורי המתאר זוג בני אדם במעשה אהבים. הפסלון, שגובהו 10.2 ס"מ, מגולף בחלוק נחל מאבן קלציט. הוא מיוחס לתרבות הנאטופית של התקופה האפיפלאוליתית, שהתקיימה כ-15,000–11,700 שנים לפני זמננו. הפסלון התגלה ככל הנראה בסביבות נחל תקוע (ואדי חריטון) במדבר יהודה.

הפסלון נמצא בידי בדואי משבט תעמרה והתגלגל לאוסף העתיקות של אנשי מסדר 'הלב הקדוש של אבות בית-ארם'  בבית לחם. בעת ביקורם במקום ב-1933 הבחינו חוקר האמנות הפרהיסטורית האב אנרי בריי ועמו קונסול צרפת בירושלים, הפרהיסטוריון רנה נוויל, בערכו של הפסלון. אחרי חקירה ודרישה נודע שמקורו במערת עין ס'חרי שבמצוק נחל תקוע.

פסלון "הנאהבים מעין סח'רי" הוא יצירת האמנות הקדומה ביותר המתארת משגל. בני הזוג חבוקים בזרועותיהם וברגליהם, פנים אל פנים; פרטי פניהם אינם ברורים, וגם מינם אינו מוגדר. מראה הפסלון משתנה בהתאם לזווית הצפייה בו, וכך ניתן לראות בחלקיו השונים דימויים של אברי רבייה http://www.britishmuseum.org/research/collection_online/collection_object_details/collection_image_gallery.aspx?partid=1&assetid=512085001&objectid=1358965#more-views – פין, פות, שדיים או זוג אשכים, ומכאן האפשרות להגדירו כאיקונין של פוריות.

אחרי מותו של רנה נוויל הועמדו פריטים מעזבונו למכירה פומבית בסותבי'ס, והפסלון נרכש ב-1958 על ידי המוזיאון הבריטי.

פסלון הנאהבים מעין סח'רי הוצג במוזיאון ישראל בירושלים בתערוכה "בראשית: הסיפור האמיתי, הולדת המיתולוגיה" (יוני 2005 – אפריל 2006) ובה כונה בשם "אדם וחוה". הפסלון נדון בתוכניתו של ניל מקגרגור , "תולדות העולם במאה חפצים" , ששודרה ב-BBC בינואר 2010.
## ראו גם
* צלמיות במזרח הקרוב ובעולם האגאי הקדום

## לקריאה נוספת

* René Neuville, "Statuette érotique du désert de Judée", *L'Anthropologie*, XLIII (1933), pp. 558-560
* Brian Boyd and Jill Cook, "A reconsideration of the 'Ain Sakhri' figurine", *Proceedings of the Prehistoric Society*, 59 (1993), pp. 399–405

* תמר יזרעאלי-נוי, "צמד דמויות אדם מעין א-סח'רי, מדבר יהודה", **דמות האדם באמנות  בארץ-ישראל**, מוזיאון ישראל והחברה לחקירת ארץ ישראל ועתיקותיה, 1999, עמ' 28

## קישורים חיצוניים

## הערות שוליים

קטגוריה:אמנות פרהיסטורית
קטגוריה:פסלים (יצירות)
קטגוריה:ארץ ישראל: פרהיסטוריה
קטגוריה:התרבות הנאטופית
קטגוריה:התקופה האפיפלאוליתית
קטגוריה:אוספי המוזיאון הבריטי
מחוז חד-נציגי

**מחוז חד־נציגי** הוא מחוז בחירה הבוחר נציג יחיד לגוף בעל מספר חברים כגון בית מחוקקים. שיטה הצבעה זאת נקראת לעיתים גם שיטת **המנצח לוקח הכל**. שיטות בחירה חלופיות הן מחוזות רב נציגיים או שיטת בחירה חד אזורית רב נציגית.

מספר שיטות בחירה משתמשות במחוזות בחירה חד־נציגיים, ביניהם שיטות רוביות, שיטת הקול האלנטרנטיבי שיטת רוב דו שלבי, אישור ההצבעה, שיטת בורדה, שיטות קונדורסה (כגון שיטת שולץ).

במספר מדינות, כגון אוסטרליה והודו, חברי הבית התחתון של הפרלמנט נבחרים מתוך מחוזות חד־נציגיים; ואילו חברי הבית העליון נבחרים מתוך מחוזות רב נציגיים. בכמה מדינות נוספות כמו סינגפור, חברי הפרלמנט יכולים להיבחר במחוזות בחירה רב־נציגיים כאשר הם מתמודדים כחלק מקבוצה (סיעה) של מספר מועמדים.

## היבטים
### אחריותיות כלפי הבוחרים
התומכים במחוזות בחירה חד־נציגיים טוענים כי השיטה מעודדת קשר חזק ומחויבות בין הנציגים לבין המחוז הבוחר. כאשר במדינות בעלות שיטת בחירות רב־נציגית כדוגמת ישראל, שבה הנציגים נבחרים מתוך רשימות, הקשר הישיר בין הבוחר לנבחר אינו קיים.

מצד שני, רוב הבוחרים מצביעים היום למועמדים המייצגים מפלגה מסוימת או כדי להשפיע על מי יעמוד בראש המדינה או הממשלה, יותר מאשר בעקבות עמדתם ביחס למועמד עצמו. לדוגמה בשנת 1989 בקנדה, נבחרה מחדש ממשלת אלברטה אבל בגלל חוסר שביעות רצון מאופן ההנהגה שלו, איבד ראש הממשלה ומנהיג המפלגה השלטת, את מושבו.

### מיעוט מפלגות
לפי חוק דוברז'ה מערכות בחירות אזוריות נוטות ליצור מערכת דו מפלגתית עם אפשרות למפלגות לוויין קטנות. לתהליך זה מאפיינים חיוביים כדוגמת יציבות שלטונית גבוהה יותר כיוון שלקבוצות מיעוט אין יכולת לערער על הקואליציה. יתרון נוסף של מערכת דו מפלגתית הוא דחיקת השפעה של מפלגות קיצוניות וחתירה למרכז מצד המפלגות המתמודדות. מצד שני מערכת דו מפלגתית מציעה לבוחרים פחות אפשרויות והתמקדות בנושאים השנויים במחלוקת במחוזות המתנדנדים בין המפלגות. בנוסף מערכת דו מפלגתית אינה מונעת מצב של קיפאון בפרלמנט כתוצאה משוויון בין שתי המפלגות.

### תת-ייצוג
מחוזות חד־נציגיים יוצרים לעיתים מציאות של תת-ייצוג וחוסר תחרותיות. כאשר לנציג מסוים נתון רוב מוחלט של בוחרים למועמד מטעמם מובטחת זכייה באופן כמעט ודאי ולכן למיעוט אין שום השפעה על הנבחרים ולנבחר אין מחויבות ייצוגית כלפי המיעוט.

## ראו גם
* חוקי דוברז'ה
* בחירות אזוריות
* שיטת בחירות
* בחירות בשיטה היחסית

## קישורים חיצוניים

קטגוריה:שיטות בחירות
פרידריך הראשון, דוכס אנהלט

**פרידריך הראשון, דוכס אנהלט** (בגרמנית: **Friedrich I. von Anhalt**; 29 באפריל 1831 - 24 בינואר 1904) היה דוכס אנהלט בין השנים 1871 - 1904.

## ביוגרפיה
פרידריך נולד ב-29 באפריל 1831 בדסאו, ללאופולד הרביעי, דוכס אנהלט-דסאו ופרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה, דוכסית מקלנבורג-שטרליץ. בשנת 1851 התגייס פרידריך לצבא הפרוסי, והצטרף לרגימנט המשמר ה-1. במהלך מלחמת שלזוויג השנייה לחם פרידריך תחת פיקודו של גיסו פרידריך קרל, נסיך פרוסיה, ובמלחמת צרפת–פרוסיה השתתף פרידריך בדרגת גנרל מיור, ולחם בקרבות טול וסדאן. לאחר מכן השתתף פרידריך בטקס ההכרזה על הקמת הקיסרות הגרמנית בארמון ורסאי, כשליח מטעם אביו.

בשנת 1871 מת אביו לאופולד הרביעי, דוכס אנהלט, ופרידריך עלה לשלטון במקומו. בשנת 1876 מינה אותו וילהלם הראשון, קיסר גרמניה למפקד הכבוד של רגימנט הרגלים ה-93 (אנהלט), ובשנת 1879 הועלה פרידריך לדרגת גנרל חיל הרגלים. בנוסף עוטר פרידריך בעיטור אביר מסדר העיט השחור ובעיטור מסדר העיט האדום עם חרבות, וכן עוטר בעיטור הצלב הגדול של עיטור מסדר לאופולד. ב-24 בינואר 1904 מת פרידריך בעיר באלנשטדט, ובנו פרידריך השני, דוכס אנהלט עלה לשלטון במקומו.

## משפחתו
ב-22 באפריל 1854 התחתן פרידריך עם אנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן, ונולדו לו ממנה 6 ילדים:
* לאופולד, נסיך הכתר של אנהלט (1855–1886)
* פרידריך השני, דוכס אנהלט (1856–1918)
* אליזבת, נסיכת אנהלט (1857–1933), התחתנה עם אדולף פרידריך החמישי, הדוכס הגדול של מקלנבורג-שטרליץ
* אדוארד, דוכס אנהלט (1861–1918)
* אריברט, נסיך אנהלט (1866–1933)
* אלכסנדרה, נסיכת אנהלט (1868–1958), התחתנה עם זיצו, נסיך שוורצבורג

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית אסקניה
קטגוריה:אבירי מסדר העיט השחור
קטגוריה:גרמנים שנולדו ב-1831
קטגוריה:נפטרים ב-1904
זולטן זבסקן

**זולטן זבסקן** (בגרמנית: **Zoltán Sebescen**, בהונגרית: **Sebestyén Zoltán**, נהגה **שבשצ'ן**, נולד ב-1 באוקטובר 1975 באהינגן שבגרמניה המערבית) הוא כדורגלן עבר גרמני ממוצא הונגרי ששיחק בעמדות המגן הימני והקשר הימני, והצליח בעיקר בבאייר לברקוזן, עמה השתתף בגמר ליגת האלופות 2002. לזבסקן הופעה אחת במדי נבחרת גרמניה.

## קריירת מועדונים
זבסקן החל את הקריירה בשטוטגרטר קיקרס, בה שיחק מאז שהיה בן שבע. בשנת 1994 החל לשחק בקבוצה הבוגרת של שטוטגרטר קיקרס, ששיחקה אז בליגה השלישית בגרמניה. בעונת 1995/96 העפיל זבסקן עם שטוטגרטר קיקרס לבונדסליגה השנייה. זבסקן שיחק שלוש עונות נוספות עם שטוטגרטר קיקרס בבונדסליגה השנייה, אך לא הצליח להעפיל עם הקבוצה לבונדסליגה. בקיץ 1999 עזב זבסקן את שטוטגרטר קיקרס, בה שיחק 17 שנים, וחתם בוולפסבורג מהבונדסליגה. עונת הבכורה של זבסקן בוולפסבורג, 1999/00, הייתה מוצלחת במיוחד, כאשר הוא הבקיע שישה שערי ליגה וסייע לקבוצתו לסיים במקום השביעי המפתיע, כשהוא משתף פעולה עם אנדז'יי יוסקוביאק, ג'ונתן אקפובורייה, דורינל מונטאנו ויורגן רישה. בעונת 2000/01 הבקיע זבסקן ארבעה שערי ליגה, וקבוצתו סיימה במקום התשיעי. 

בקיץ 2001, לאחר שתי עונות בוולפסבורג, חתם זבסקן בבאייר לברקוזן שהייתה באותן שנים המתחרה העיקרית של באיירן מינכן בצמרת הבונדסליגה, ושיתף פעולה בקישור עם מיכאל באלאק, ברנד שניידר, זה רוברטו, קארסטן ראמלו ויילדיריי בשטורק. עונת הבכורה של זבסקן בבאייר לברקוזן, 2001/02, הייתה מוצלחת מאוד עבורו מבחינה אישית, כאשר הוא ערך 25 הופעות ליגה והבקיע שלושה שערים. עם זאת, עונה זו הסתיימה במפח נפש עבור באייר לברקוזן, שאיבדה את כל התארים על אף שהייתה קרובה אליהם. זבסקן ובאייר לברקוזן איבדו את ההובלה בבונדסליגה במחזור האחרון, והפסידו הן בגמר הגביע הגרמני בתוצאה 4-2 לשאלקה 04, במשחק בו זבסקן לא שיחק, והן בגמר ליגת האלופות 2002 לריאל מדריד. בגמר זה זבסקן פתח בהרכב, והוחלף בדקה ה-65 במצב של 2-1 לריאל מדריד על ידי אולף קירסטן, אך התוצאה נשארה בעינה. בעונת 2002/03 ערך זבסקן שבע הופעות ליגה בלבד במדי לברקוזן, מאחר שסבל מפציעות רבות בברכיו, שנגרמו בין השאר כתוצאה ממחלת ליים. הופעתו האחרונה של זבסקן בבונדסליגה נערכה בפברואר 2003, בהפסד באייר לברקוזן בתוצאה 2-1 לבוכום. באוגוסט 2005 הצהיר זבסקן על פרישתו ממשחק פעיל באופן סופי בגיל 29 בלבד, לאחר שלא שיחק תקופה ארוכה.

## קריירה בינלאומית
זבסקן הוא השחקן הראשון בהיסטוריה של מועדון הכדורגל וולפסבורג ששיחק בנבחרת גרמניה. משחקו היחיד של זבסקן בנבחרת גרמניה היה בהפסד 2-1 מול נבחרת הולנד במשחק ידידות. זבסקן פתח בהרכב במשחק זה והוצב בעמדה זרה לו. הופעתו של זבסקן במשחק זה הייתה חלשה, כאשר כשל בשמירתו על ההולנדי בודווין זנדן, והוחלף במחצית המשחק. לאחר משחק זה, לא זומן זבסקן שוב לנבחרת. לזבסקן שלוש הופעות בנבחרת המשנה של גרמניה.

## לאחר הפרישה
החל מיולי 2007 זבסקן מועסק במועדון נעוריו שטוטגרטר קיקרס כמתאם נוער.

## קישורים חיצוניים

קטגוריה:מגני כדורגל גרמנים
קטגוריה:קשרי כדורגל גרמנים
קטגוריה:כדורגלני שטוטגרטר קיקרס
קטגוריה:כדורגלני וולפסבורג
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:גרמנים שנולדו ב-1975
אדריאן צ'יופלנקה

**אדריאן מיכאי צ'יופלנקה** (ברומנית: **Adrian Mihai Cioflâncă**; נולד ב-31 באוגוסט 1974) הוא היסטוריון רומני, מנהל המרכז לחקר היסטוריה של יהודי רומניה.

## לימודיו
צ'יופלנקה, יליד פיאטרה ניאמץ, נטה ללימודי היסטוריה החל מכיתה ח', אך בהמשך נמשך גם לספורט ולפילוסופיה. באוניברסיטת יאשי הוא למד היסטוריה בשנים 1993–1997 וסיים עם עבודה בשם Construcția simbolică a autorității. Începutul domniei lui Mihail Sturdza (1834-1837) (הבנייה סמלית של הסמכות. תחילת שלטונו של מיכאיל סטורדזה 1834 - 1837). הוא המשיך ללימודי מאסטר בתחום היחסים הבינלאומיים באותה אוניברסיטה בשנים 1997 - 1998.

מ-2011 הוא דוקטורנט באוניברסיטת יאשי, בפקולטה למדעי המדינה בנושא Antisemitism și violență colectivă. Pogromul de la Iași (iunie 1941) (אנטישמיות ואלימות קבוצתית. פרעות יאשי ביוני 1941).

## עבודתו
ב-2003, בהמלצתו של פרופסור מיכאל שפיר, התקבל להיות החבר הצעיר ביותר בוועדת ההיסטוריונים, שכינס נשיא רומניה לבירור סוגיית שואת יהודי רומניה. צ'יופלנקה פעל במסגרת הוועדה עד נובמבר 2004, כולל השתתפות בכינוסים בוושינגטון, בירושלים ובבוקרשט. מינואר 2005 סומן על ידי משרד החוץ הרומני כמומחה הרומני בארגון Task Force for International Cooperation on Holocaust Education, Remembrance and Research, ארגון הנושא כעת את השם International  Holocaust  Remembrance  Alliance. במסגרת פעילות זו השתתף בכינוסים בוורשה, בבודפשט, בפראג, בלינץ, בווינה, בטרונדהיים, בירושלים, בסטוקהולם, בפריז, בחיפה, באמסטרדם, במכלן, בלייז', בטורונטו, בלונדון, במנצ'סטר ובדברצן.

## בור היהודונים
שמועות וסיפורים על רצח יהודים בסביבה הכפרית הקרובה ליאשי נפוצו מזה זמן רב, אך לא נבדקו כלל. באביב 2010 הטיל מכון אלי ויזל על אדריאן צ'יופלנקה את המשימה לבדוק שמועות אלה ולנסות לאסוף עדויות. צ'יופלנקה הגיע לאזור פופריקאן (Popricani) וכאן שמע מכפריים זקנים עדויות על כך שבקיץ 1941 ראו קבוצות וטורים רבים המובלים תחת משמר לתוך יער וולטורי (Vulturi), שמעו יריות והחיילים חזרו לבדם. חלק מהעדים זיהו בין המובלים יהודים, שהכירו מכפרים סמוכים או מיאשי. הכפריים סיפרו שהצבא הטיל על איש אחד בשם שטפאן קלים (Ştefan Clim) למכור את בגדי הנרצחים והוא נראה מוביל בגדים בעגלתו.

ביער וולטורי יש שקע המכונה "בור היהודונים" ומבדיקת ארכאולוג נראה שחפרו בו. הכפריים סיפרו על עד לרציחת היהודים שם ולאחר שהעד זיהה את המקום, צ'יופלנקה ואנשיו חפרו במקום ומצאו שרידי שלדים. מבדיקות המעבדה של שרידי השלדים נקבע שהיו שם 36 שלדים, 12 שלדי ילדים, 15 שלדי גברים ו-9 שלדי נשים. הילד הצעיר ביותר במותו היה כבן שלוש והגבר הזקן ביותר היה כבן 80. שרידי הגופות הועברו לבית העלמין היהודי ביאשי, שם נטמנו בקבר משותף ומעליו מצבה המספרת את תולדותיו.

## קישורים חיצוניים

* Iaşi: PORTRET: Adrian Cioflâncă, istoricul în pas cu şcoala occidentală 
* CURRICULUM VITAE  

קטגוריה:היסטוריונים רומנים
קטגוריה:רומנים שנולדו ב-1974
פרידריך השני, דוכס אנהלט

**פרידריך השני, דוכס אנהלט** (גרמנית: **Friedrich II. von Anhalt**; 19 באוגוסט 1856 - 21 באפריל 1918) היה דוכס אנהלט בין השנים 1904–1918.

## ביוגרפיה
פרידריך נולד ב-19 באוגוסט 1856 בדסאו, לפרידריך, נסיך הכתר של אנהלט-דסאו-קתן ואנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן. בצעירותו יצא פרידריך לטיול עם אחיו לאופולד, נסיך הכתר של אנהלט, וביקרו בז'נבה, בון ומינכן. לאחר מכן התגייסו השניים לצבא האימפריה הגרמנית, ושירתו בו עד לשנת 1883. בשנת 1886 מת אחיו לאופולד, ופרידריך מונה לנסיך הכתר, והחל להתוודע לצורכי הממשל במדינה. ב-2 ביולי 1889 התחתן פרידריך עם מריה, נסיכת באדן, בתם של וילהלם, נסיך באדן ומריה מקסימיליאנובה, נסיכת לויכטנברג, אך לא היו לו ילדים ממנה.

בשנת 1904 מת אביו פרידריך הראשון, דוכס אנהלט, ופרידריך עלה לשלטון במקומו. פרידריך אהב מאוד מוזיקה, ובמהלך שלטונו טיפח מאוד את התיאטרון במדינה. פרידריך קיבל את תואר אביר מסדר העיט השחור, ובמהלך מלחמת העולם הראשונה הקים את עיטור **צלב פרידריך**. ב-21 באפריל 1918 מת פרידריך בעיר באלנשטדט, ואחיו אדוארד, דוכס אנהלט עלה לשלטון במקומו.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית אסקניה
קטגוריה:אבירי מסדר העיט השחור
קטגוריה:גרמנים שנולדו ב-1856
קטגוריה:גרמנים שנפטרו ב-1918
אנג'לה ארנטס

**אנג'לה ארנטס** (באנגלית: **Angela Ahrendts**; נולדה ב-7 ביוני 1960) היא מנהלת אמריקאית. כיהנה כסמנכ"לית בכירה לקמעונאות ומכירות אונליין בחברת אפל וכמנכ"לית חברת האופנה ברברי.

## ביוגרפיה
ארנטס נולדה בעיירה באינדיאנה. ב-1982 סיימה תואר ראשון בשיווק מאוניברסיטת המדינה בול באינדיאנה. עבדה בחברת ההלבשה התחתונה "וורנאקו" (Warnaco), בשנים 1989–1996 עבדה בחברת האופנה של דונה קארן והתקדמה עד לתפקיד נשיאת החברה. בשנים 1996–1998 עבדה ברשת חנויות האופנה "הנרי בנדל" (Henri Bendel) בניו יורק. ב-1998 הצטרפה לחברת האופנה של ליז קלייבורן, ב-2001 מונתה לסגנית נשיא החברה האחראית לפיתוח זכיינויות מותגי החברה וב-2002 קיבלה אחריות לפיתוח כל מוצרי ושירותי החברה.

ב-2006 מונתה למנכ"לית חברת האופנה הבריטית ברברי ועברה לאנגליה. היא פעלה לניעור מותגי החברה, מיצובה כבית אופנה יוקרתי וביטלה את שיטת הזכיינויות למותגיה בה פעלה החברה עד לבואה. בעקבות המיתון העולמי שהחל ב-2008 וירידה של 14% בהכנסות ברבעון אחד, נאלצה ארנטס להקפיא את תוכניותיה להתפתחות החברה וליישם תוכנית הבראה שכללה הקפאת משכורות, פיטורי 10% מכוח האדם, שינוי בשיטת השילוח וקיצוץ בהוצאות ההנהלה וכלליות. לאחר ייצוב החברה קידמה שינויים טכנולוגיים ואסטרטגיה דיגיטלית שעשתה שימוש ברשתות חברתיות לקידומה. ניהולה הביא לצמיחה חדה בפעילות החברה, ובעקבותיה לפתיחת עשרות חנויות חדשות בעיקר בסין ובארצות הברית. שווי השוק של החברה צמח בתקופת כהונתה מ-2 מיליארד פאונד ל-7 מיליארד פאונד.

במאי 2014 מונתה לסמנכ"לית בכירה לקמעונאות ומכירות אונליין בחברת אפל. היא אחראית למערך חנויות אפל וכן למכירות דרך אינטרנט ולמרכזי השירות של החברה. שכרה השנתי הסתכם בכ-83 מיליון דולר באותה שנה. היא סיימה את כהונתה באפריל 2019.

ארנטס הייתה חברה במועצה המייעצת לראש ממשלת בריטניה. היא זכתה לתואר הכבוד גבירה מפקדת במסדר האימפריה הבריטית על תרומתה לכלכלה הבריטית. זכתה בתואר דוקטור לשם כבוד אוניברסיטת המדינה בול, זכתה בתואר עמיתת כבוד של מכללת שנקר ומאז 2006 נכללת ברשימת הנשים החזקות ביותר של מגזין פורבס.

## חיים אישיים
ארנטס נשואה לגרג ואם לשלושה.

## קישורים חיצוניים

* 
* 

* 
* 
* אנג'לה  ארנטס באתר פורבס

## הערות שוליים

קטגוריה:אמריקאים ילידי אינדיאנה
קטגוריה:גבירות מפקדות במסדר האימפריה הבריטית
קטגוריה:עובדות אפל
קטגוריה:עובדי אפל
קטגוריה:מנכ"ליות אמריקאיות
קטגוריה:מנכ"לים אמריקאים
קטגוריה:בוגרי אוניברסיטת המדינה של בול
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
מאיר ציפסר

ממוזער|250px|הרב מאיר ציפסר, 1858
הרב **מאיר ציפסר** (בכתיב יידי: **ציפסער**; ח' באב ה'תקע"ה, 14 באוגוסט 1815 - ו' בטבת ה'תר"ל, 10 בדצמבר 1869) היה רב והיסטוריון הונגרי. בראשית דרכו היה מזוהה עם האורתודוקסים, אך במהלך הקריירה הרבנית שלו נטה לנאולוגים.

## ביוגרפיה
נולד בבלשג'רמט. למד בישיבות שונות, בין רבותיו: רבי בנימין זאב וולף בוסקוביץ ורבי מאיר איזנשטטר. הוא רכש השכלה כללית באופן עצמאי ובסיוע הרב הנאולוגי ליב שוואב.

משנת 1843 כיהן כרב בסקשפהרוואר (בשמה הגרמני: שטול-ווייסנבורג). ב-1849 פרץ סכסוך בעיר, כאשר הנפיק גט לאישה במקום בניגוד לנוהג שלא לעשות כן, בגלל שמה הסבוך של העיר. הרב ציפסר ניסה להסביר את עמדתו בפמפלט "מי השילוח" (פשט תרי"ג) בהסכמת הרב ליב שוואב, אך ללא הועיל, הרב ידידיה גוטליב פישר מתלמידי החת"ם סופר וסוחר מצליח (לימים רבה האורתודוקסי של העיר), פרסם את החיבור "דלתים ובריח" נגד הסבריו של הרב ציפסר, והוא אולץ להתפטר. במקומו התמנה הרב יוסף גוגנהיים, חתנו של רש"ר הירש.

בעקבות הפרשה, סומן הרב ציפסר כנאולוג. הכתב סופר כינה אותו במליצה במכתבים לרבני הערים הסמוכות: "סורר ומורה לעדתו" (מכתב לרבה של שרבוגראד, אברהם צבי אבלס); "רב החובל פרוץ ומקולקל" (מכתב לרבה של קמרן, פנחס ליב פרידן). בחוברת "דלתים ובריח" שזכתה להסכמתם של רבנים ידועי שם כמו הרב חיים יוסף פולק, האריך המחבר בהקדמתו למצוא רמזים בכתביו הלועזיים של ציפסר לכך שהוא "מכת החדשים אשר מקרוב באו".

הרב ציפסר עבר לכהן כרבה של רכניץ, שבה כיהן למעלה מעשור עד לפטירתו בשנת 1869.

## לקריאה נוספת
* נתנאל קצבורג, **ההיסטוריוגרפיה היהודית בהונגריה**, סיני, מ, תשי"ז. הפרק על 'מאיר ציפסר', עמ' קכ-קכא.

## קישורים חיצוניים

* 
* 

## הערות שוליים

קטגוריה:רבנים הונגרים
קטגוריה:רבנים נאולוגים
קטגוריה:הונגרים שנולדו ב-1815
קטגוריה:נפטרים ב-1869
תפוח הפילים

**תפוח הפילים** (שם מדעי: *Limonia acidissima*), הוא מין של עץ פרי נשיר במשפחת הפיגמיים מוצאו מהודו.
## מאפיינים
עץ תפוח הפילים גדל לגובה 9 מטרים, קליפתו מחוספסת והענפים מעוטרים בקוצים. העלים קטנים וצבעם ירוק כהה ובעת הלבלוב העלים בצבע אדום כהה. הפריחה באשכולות צהובים ואדומים. הפרי בגודל רימון בצבע חום עם קליפה קשה בקוטר 1-2 סנטימטר. נדרש שימוש בפטיש או אבן כדי לפצח את הקליפה. ציפת הפרי מתוקה רכה בצבע חום ובעלת זרעים לבנים קטנים.

### תפוצה
מקורו של פרי הפילים מהודו אך הוא נפוץ גם בסרי לנקה, פקיסטן, בנגלדש, תאילנד, אינדונזיה, ואזורים שונים בהודו סין.
ממוזער|פרי תפוח הפילים חתוך לשניים (נקנה בשוק בפונה שבהודו)

## שימושים
פרי הפילים נאכל טרי משמש להכנת משקאות וגלידות. הזרעים מכילים חומצות שומן בלתי רוויות. גזע העץ משמש בבניה ופיסול.

## ראו גם
* עץ הטנאקה

## קישורים חיצוניים

## הערות שוליים

קטגוריה:צמחים שתוארו ב-1763
קטגוריה:טקסונים שתוארו בידי קארולוס לינאוס
קטגוריה:פיגמיים
קטגוריה:הודו: עצים
קטגוריה:עצים ביערות הגשם של תת-היבשת ההודית
אצטדיון ארתור אש

**אצטדיון ארתור אש** (באנגלית: **Arthur Ashe Stadium**) הוא אצטדיון הטניס המרכזי של מרכז הטניס הלאומי בילי ג'ין קינג בניו יורק. האצטדיון מכיל 23,771 מקומות ישיבה והוא אצטדיון הטניס הגדול ביותר בעולם. האצטדיון קרוי על שם הטניסאי ארתור אש, הנחשב לאחד הטניסאים החשובים בעולם, והטניסאי האפרו-אמריקאי הבולט הראשון בכל הזמנים.

## היסטוריה
האצטדיון נפתח בשנת 1997 והחליף את המגרש המרכזי במרכז - אצטדיון לואיס ארמסטרונג. אירוע הבכורה של האצטדיון התקיים ב-25 באוגוסט 1997 ובו הזמרת ויטני יוסטון שרה את השיר One Moment in Time.

ב-19 ביולי 2008 נערך לראשונה משחק כדורסל באצטדיון. המשחק במסגרת ליגת ה-WNBA היה בין ניו יורק ליברטי לבין אינדיאנה פיבר (משחק גמר), ובמשחק אינדיאנה ניצחה את ניו יורק ליברטי 55–71

האצטדיון מארח כל שנה חלק ממשחקי אליפות ארצות הברית הפתוחה בטניס.

## גלריה

קובץ:Arthur ashe stadium basketball court.jpg
קובץ:National Tennis Center outside courts and stadium.jpg
קובץ:Grandpa Marty Shoot Jul-10-06 260A.jpg


## קישורים חיצוניים

קטגוריה:ניו יורק: אצטדיונים ומתקני ספורט
קטגוריה:קווינס: מבנים
קטגוריה:ארצות הברית: טניס
קטגוריה:אצטדיוני טניס
קטגוריה:אליפות ארצות הברית הפתוחה בטניס
זנבני מניפה

**זנבני מניפה** (שם מדעי: Rhipiduridae) היא משפחה מסדרת ציפורי שיר. במשפחה זו שלושה סוגים, לאחר שבעבר כללה סוג יחיד (*Rhipidura*). היא קרובה למשפחת המונרכיתיים ומזכירים גם את מיני הנחליאלי בזנבם. המין *Chaetorhynchus papuensis* שויך במקור למשפחת העדניים והמין *Chaetorhynchus papuensis* שויך במקור למשפחת הדרונגיים.

בני משפחה זו חיים בדרום-מזרח אסיה ובאוסטרליה ולהם זנב מנופח דמוי-מניפה. הם עופות קטנים החיים ביערות הגשם הטרופיים וניזונים מחרקים ומזרעים. אורכם הממוצע 12–20 ס"מ והם בעלי מקור קצר, "כיפה" צבעונית וזנבות ארוכים.

## מיון
*משפחה **זנבני מניפה** (Rhipiduridae)
**סוג זנבן מניפה (*Rhipidura*) - בו 40 מינים
**סוג ומין יחיד *Chaetorhynchus papuensis*
**סוג ומין יחיד *Eutrichomyias rowleyi*
**סוג *Lamprolia*

## קישורים חיצוניים

קטגוריה:בעלי חיים שתוארו ב-1872
קטגוריה:טקסונים שתוארו בידי קרל יקוב סונדול
*
אוראוסידיים

**אוראוסידיים** (שם מדעי: Oreoicidae) היא משפחה של ציפורי שיר החיות באוסטרליה ובגינאה החדשה, ובה שלושה סוגים ושלושה מינים. הם נחשבו בעבר כתת-משפחה של סבכיים או של מעובי ראש אך הופרדו למשפחה עצמאית. עם זאת ישנם חוקרים שלא מכירים במשפחה העצמאית.

אלו ציפורים באורך של 20 ס"מ בממוצע ובעלי ציצה אפורה בולטת ועיניים צהובות עם פנים בעלי "מסיכה" שחורה. הן חיות בקבוצות קטנות ברחבי האזורים הטרופיים של אוסטרליה וגינאה החדשה וצדים חרקים או אוכלים זרעים.

## מיון
*משפחה **אוראוסידיים** (Oreoicidae)
**סוג ומין יחיד פעמונית מצוייצת (*Oreoica gutturalis*)
**סוג ומין יחיד* Ornorectes cristatus*
**סוג ומין יחיד *Aleadryas rufinucha*

## קישורים חיצוניים

*
כך ברא אותך הטבע

"**כך ברא אותך הטבע**" הוא שיר אותו כתב והלחין ארז הלוי. השיר יצא בשנת 1984 באלבום "הלילה".

חשיבותו של השיר למאזינים רבים נעוצה בשילוב בין קולו הייחודי של הלוי, הלחן המעגלי והמילים שהמסר העיקרי שהן נושאות הוא קבלת העצמי.

## תמות מרכזיות בשיר
השיר נפתח בפנייה שהיא סוג של תשובה לאדם שאליו ממוען השיר – "כי כך ברא אותך הטבע". קביעה זאת מניחה את קיומה של עצמיות מהותנית כתוצר טבעי של הקיום. לאמירה המהותנית "ככה אתה כי ככה בראו אותך" מתווספת אמירה נוספת על היכולת לדמיון ולמחשבה חופשית. דמות הדובר בשיר מעודדת את שני ההיבטים הללו בקרב נמען השיר מתוך פניית בקשה: "תן לזה לגדול מהתחלה בבקשה" – אשר ניתן לראות בה קריאה לחזרה למקור הפנימי וצמיחה ממנו.

הבית השני של השיר מחזק את מוטיב הקושי של קבלת העצמי הפנימי. פנייתו של הדובר לא להילחם בעצמי ולא לנסות להשתנות מעידה על מתח ועל קושי בקבלת הזהות הפנימית המוביל לרצון בלתי אפשרי להשתנות.

כנגד זאת ניתן למצוא בשיר עידוד לקבלת העצמי מתוך הבנה שמי שאתה הוא מי שאתה אמור להיות, ואין כל מקום וכל צורך להשתנות.

## יחסו של הלוי לשיר
היבטים של מחאה כנגד מערך חברתי הפועל כנגד העצמי ניתן למצוא בפירוש שנתן הלוי לשיר, לרגל צאת אלבום מחווה לשיריו: "[...] השיר נכתב נגד ממסד באשר הוא. כל מי שרוצה למחות נגד מציאות אותה מנסים להכתיב מזדהה איתו. בקיץ שעבר הלכתי למאהל המחאה בשדרות רוטשילד, וחמישה חבר'ה עם גיטרות שרו את 'כך ברא אותך הטבע'". גם בריאיון למגזין הבמה חיזק הלוי את התפיסה שהשיר יוצא כנגד ציפיות החברה ואחרים מאיתנו: "[...] אנשים אמרו לי, 'דחילק, אתה תימני משעריים, מה זה הדבר הזה, מה זה השירים האלה, תעשה לנו מזרחית'. את 'כך ברא אותך הטבע' כתבתי בעצם כתגובה לדברים האלה שאמרו לי".

## השיר בקהילת הלהט"ב
המסרים שמצויים בשיר המדבר בזכות הקבלה העצמית הפכו את השיר לאחד מהחביבים על הקהילה הלהט"בית. הבקשה לקבלת העצמי כדבר טבעי נתפסת כמסר מחזק שאימצו רבים בקהילה. במקרים רבים השיר, לצד שירים נוספים, משמש מעין המנון שמושמע כחלק מהמאבק לשוויון זכויות ולקבלת מי שנחשבים אחרים ושונים בחברה.

## ביצועים שונים לשיר
עם השנים זכה השיר לכמה ביצועים נוספים. עם אלו ניתן למנות את זה של דודו טסה ואת זה של עברי לידר. כמו כן ביצוע של האמן החזותי פדי מרגי, משנת 2000, זכה להצלחה מינורית.

## קישורים חיצוניים

* 
* 

## הערות שוליים

קטגוריה:שירים בעברית
קטגוריה:שירי להט"ב
סיטות אוסטרליות

**סיטות אוסטרליות** (שם מדעי: Neosittidae) היא משפחה מסדרת ציפורי שיר, שמתוכה זוהה סוג יחיד - סיטה אוסטרלית (*Daphoenositta*), ובו שני מינים. מינים אלה חיים רק באוסטרליה ובגינאה החדשה. אלו מינים הדומים מעט לסיטות מהעולם הישן ובעבר נחשבו לחלק מהם אך כיום מסווגים כמשפחה עצמאית. למעשה, נמצא, שהם קרוביהם של המלנוכריים ושל הדבשניים מאוסטרליה הטרופית.

מנים אלה בעלי מקור ארוך וצר, איתו הם שולפים חרקים מחורי העצים.  הם בעלי טפרים ארוכים איתם הם מטפסים. צבעם אפור עם זנבות וקצוות כנפיים שחורים ואצבעות רגליים צהובות. הראש גדול והעיניים בולטות. אורכם 10–14 ס"מ. הזוויגים דומים מאוד אחד לשני.

## מיון
*משפחה **סיטות אוסטרליות** (Neosittidae)
**סוג **סיטה אוסטרלית** (*Daphoenositta*)
***מין סיטה אוסטרלית שחורה (*Daphoenositta miranda*)
***מין סיטה אוסטרלית לבנה (*Daphoenositta chrysoptera*)

## קישורים חיצוניים

קטגוריה:בעלי חיים שתוארו ב-1897
קטגוריה:טקסונים שתוארו בידי צ'ארלס וולטר די ויס
קטגוריה:עורבאים
מלמפיטיים

**מלמפיטיים** (שם מדעי: Melampittidae) היא משפחה מסדרת ציפורי שיר בתוכה סוג יחיד מלמפיטה (*Melampitta*) שבו שני מינים. ציפורים אלה חיות רק בגינאה החדשה.
## מאפיינים
עופות אלה דומים מאוד לבני משפחת הפיטיים, אך שונים מהם ולמעשה אינם שייכים לאותה תת-סדרה. למעשה הם קרובים למשפחות הקורקורקסים, לוונגות ולעדניים האוסטרליים.

הם דומים לפיטות מאסיה הטרופית ואוסטרליה, ובעלי נוצות כהות לגמרי ורגליים חזקות ויציבות. הם שוכני קרקעית של יערות גשם ואורכם 18-29 ס"מ. המקור שלהם נוקשה ומעוקל מעט. הבדלים העיקריים בין הזכרים לנקבות הם בצבע העיניים שאדום יותר צל הזכרים.

ציפורים אלה שוכנות קרקע שיעדיפו לעופף רק כמפלט אחרון.
## מיון
*משפחה **מלמפיטיים** (Melampittidae)
**סוג **מלמפיטה** (*Melampitta*)
***מין *Melampitta gigantea*
***מין *Melampitta lugubris*

## קישורים חיצוניים

קטגוריה:עורבאים
קטגוריה:בעלי חיים שתוארו ב-2014
אדוארד, דוכס אנהלט

**אדוארד, דוכס אנהלט** (בגרמנית: **Eduard von Anhalt**; 18 באפריל 1861 - 13 בספטמבר 1918), היה דוכס אנהלט לתקופה קצרה בשנת 1918.

## ביוגרפיה
אדוארד נולד ב-18 באפריל 1861 בדסאו, לפרידריך, נסיך הכתר של אנהלט-דסאו-קתן ואנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן. ב-6 בפברואר 1895 התחתן אדוארד באלטנבורג עם לואיזה שרלוטה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן, ממנה נולדו לו 6 ילדים.

בשנת 1904 מת אביו פרידריך הראשון, דוכס אנהלט, ואחיו פרידריך השני, דוכס אנהלט עלה לשלטון במקומו. ב-21 באפריל 1918 מת פרידריך השני, ואדוארד עלה לשלטון במקומו, אולם ב-13 בספטמבר אותה שנה מת אדוארד, ובנו יואכים ארנסט, דוכס אנהלט עלה לשלטון במקומו.

## משפחתו
ב-6 בפברואר 1895 התחתן אדוארד עם לואיזה שרלוטה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן, ממנה נולדו לו 6 ילדים:
* פרדריקה, נסיכת אנהלט (1896)
* לאופולד, נסיך אנהלט (1897–1898)
* מריה אוגוסטה, נסיכת אנהלט (1898–1983), התחתנה עם יואכים, נסיך פרוסיה
* יואכים ארנסט, דוכס אנהלט (1901–1947)
* אויגן, נסיך אנהלט (1903–1980)
* וולפגנג, נסיך אנהלט (1912–1936)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית אסקניה
קטגוריה:גרמנים שנולדו ב-1861
קטגוריה:גרמנים שנפטרו ב-1918
קפצני הסלע

**קפצני הסלע** (שם מדעי: Chaetopidae) היא משפחת ציפורי שיר מדרום אפריקה ובה סוג יחיד – קפצן סלע (*Chaetops*) הכולל שני מינים. מינים אלה הם קרוביהם הרחוקים של משפחת הפיקטרטיים, למרות הדמיון לסבכיים או לטימליים. הם נחשבים לציפורי שיר פרימיטיביים יחסית.

## מאפיינים
אורכם 23–25 ס"מ והם בעלי ראשים קטנים, מקורים נוקשים ואפורים ופניהם מפוספסות מעט בשחור. העיניים כתומות וכך גם החזה. הזנב ארוך ומזדקר למעלה והרגליים ארוכות ועוזרות להם לנוע על הקרקע במהירות. צבע הבטן חום והכנפיים שחורות.

הם מצויים באזורים ההרריים של דרום אפריקה ובלסוטו ובעיקר ברמת לסוטו (Lesotho Highlands). הם מותאמים לחיים על הקרקע וכמעט שאינם עפים – דבר נדיר אצל ציפורי שיר. הם חיים בין העשבים והשיחים ההרריים ומקפצים בין הסלעים. הם חוטפים חרקים שונים שהם מוצאים על הקרקע או על העלים – מזחלים, חגבים, עשים, חיפושיות וכן גם עכבישים, תולעים ולטאות קטנות.

## מינים
*קפצן סלע הכף (*Chaetops frenatus*)
*קפצן סלע כתום-חזה (*Chaetops aurantius*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי ויליאם ג'ון סווינסון
קטגוריה:עורבאים
קטגוריה:אפריקה הדרומית: עופות
דבלולן מקור-מחרשה

**דבלולן מקור-מחרשה** (שם מדעי: *Eulacestoma nigropectus*) היא ציפור שיר והציפור היחידה במשפחה דבלולני מחרשה (Eulacestomidae). הוא מצוי בטבע ביערות בהרי גינאה החדשה.
## מאפיינים
אורכו של הדבלולן 14 ס"מ והוא בעל מקור גדול וכהה בעל עיטורים ורודים דמויי-מחרשה בצידי המקור, דבר הקיים רק אצל הזכרים. המקור הגדול עוזר לדבלולן לחטט בין ענפים מתים וקליפות בחיפוש אחר חרקים.

זכרי הדבלולן גדולים וכהים יותר (בעיקר בחזה ובכנפיים) מהנקבות שצבעם העיקרי ירוק-זית והם חסרי ה"מחרשה" הכותרתית. תזונתם העיקרית היא מחרקים.
## תת-מינים
**Eulacestoma nigropectus clara*
**Eulacestoma nigropectus nigropectus*

## קישורים חיצוניים

## הערות שוליים

קטגוריה:בעלי חיים שתוארו ב-1894
קטגוריה:טקסונים שתוארו בידי צ'ארלס וולטר די ויס
קטגוריה:עורבאים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:פפואה גינאה החדשה: עופות
קטגוריה:פפואה גינאה החדשה: בעלי חיים אנדמיים
קטגוריה:עופות יערות הגשם של אוקיאניה